Author: usakova_j
Last saved by: spano
Company: SP

Predkladacia  správa

	Zákonom č. 242/2001 Z.z., ktorým sa mení a dopĺňa zákon č. 100/1988 Zb. o sociálnom zabezpečení v znení neskorších predpisov a zákon Národnej rady Slovenskej republiky č. 274/1994 Z.z. o Sociálnej poisťovni v znení neskorších predpisov, prešiel na Sociálnu poisťovňu s účinnosťou od 1. apríla 2002  výkon poistenia zodpovednosti zamestnávateľa za škodu pri pracovnom úraze a pri chorobe z povolania (PZZŠ). 
	Z výkonu PZZŠ vyplýva, o.i., nutnosť uspokojovania nárokov zamestnancov, ktorí utrpeli pracovný úraz alebo boli postihnutí  chorobou z povolania. Na tieto účely slúžia finančné prostriedky z výberu poistného na PZZŠ, okrem prípadov uvedených v § 51f zákona č. 274/1994 Z. z. o Sociálnej poisťovni v znení zákona č. 242/2001 Z. z. (ďalej len „zákon o Sociálnej poisťovni“). 
V súlade s  § 51f ods. 2 písm. c) zákona o Sociálnej poisťovni na uspokojenie nárokov zamestnancov sa použijú prostriedky z rozpočtovej rezervy vlády Slovenskej republiky, „ak ide o zamestnancov štátneho podniku alebo akciovej spoločnosti, ktorej zakladateľom je štát, pri ktorých zrušení bola vykonaná likvidácia alebo ktoré zanikli  podľa zákona č. 328/1991 Zb. o konkurze a vyrovnaní v znení neskorších predpisov.“.
Sociálnej poisťovni vznikli v roku 2002 náklady na uspokojenie nárokov zamestnancov zrušeného zamestnávateľa na náhradu škody  pri pracovnom úraze a pri chorobe z povolania podľa § 51f ods. 2 písm. c) zákona o Sociálnej poisťovni vo výške 2 070 821,- Sk. Ďalších 324 923,- Sk vynaložila Sociálna poisťovňa na súdne trovy súvisiace s predmetným plnením. Súdne trovy v roku  2002 sa týkali obdobia, keď výkon PZZŠ zabezpečovala Slovenská poisťovňa, a.s. Spolu náklady predstavovali 2 395 744,- Sk.
	Úhrada vyššie uvedených nákladov je riešená v  § 51f ods. 5 zákona o Sociálnej poisťovni. Podľa tohto ustanovenia „prostriedky z rozpočtovej rezervy vlády Slovenskej republiky sa budú Sociálnej poisťovni uhrádzať priebežne podľa skutočne vynaložených nákladov.“. Na základe odporúčania Ministerstva financií Slovenskej republiky  sa predkladá na rokovanie vlády SR návrh riešenia tejto problematiky.